open-index/open-wikipedia-markdown huggingface dataset:
Tuttu hè per sta maladetta trippa

**Tuttu hè per sta maladetta trippa** hè una puesia di Anton' Battisti Paoli (1858-1931) dettu *Paoli di Tagliu*. Hè stata publicata in a Barretta Misgia in u 1929.

## Tuttu hè per sta maladetta trippa
:Avà si ch'aghju zingatu
:Tuttu in pienu lu vespaghju !
:Sò già stancu è fatigatu,
:Nun so più cum'è feraghju,
:Quante visite signore !…
:Ghjornu, notte à tutte l'ore.

:Ti parlai d'un matrimoniu
:Di due putenze Corse,
:Di Miseria cun Bisognu ;
:Prestu la nutizia corse
:Pè lu monte è pè la piana
:Da la fresca Tramuntana.

:Or s'eo m'era statu zittu
:Giacchì lu silenziu hè d'oru
:Sempre in pedi, sempre rittu
:Nun saria per mio martoru
:À riceve questu è quellu
:Ch'aghju biotu lu cerbellu.

:Induvinu quale sia
:Di sta ghjente la primura.
:Ne scala da ogni via
:È di tutta infurcatura,
:Longhi, gialli, sfusulati,
:Barbi zifferi è sbarbati.

:Ci ne ghjunghje zampi corti,
:Bocchi larghi è spalli stretti,
:Ci ne ghjunghje grossi è forti
:Vechjaconi è giovanetti,
:Barbi neri è musculati
:Ben disposti è preparati.

:Per sapè la data esatta
:Di la grossa scurpacciata,
:Ma chì ghjente tonta è matta
:Pe lu tondu pare nata !
:À la fin', cosa cridete ?
:Certe cose ùn sò secrete.

:Voi per lettere d'invitu
:Sareti tutti chjamati,
:Ognunu sarà avvertitu,
:Tutti bene rinsegnati
:Di lu ghjornu, ùn dubitate,
:Cari, nun vi strapazzate.

:Cessate lu muvimentu,
:Riturnate à lu travagliu,
:Ognunu sarà cuntentu,
:Nun si farà nisun' sbagliu ;
:L'ordini aspettate, infine,
:Una di ste trè matine.

:In quaresima ùn si face
:Festini di sta natura ;
:Dunque riturnate in pace
:Chì fate trista figura,
:Siate ùn pocu riservati
:Nun fate li scrianzati.

:Pincu hè statu prevenutu
:Per furnì lu bestiame
:Perchè hà scrittu è cumbattutu
:Per smercià moltu pullame,
:È si pigliarà primura
:Di fà ne la furnitura.

:Matteolu hà già prumessu
:Sacchi è balle di farina ;
:Tuttu marchja cun prugressu,
:Lu mumentu s'avvicina
:Di fà focu à li tiani
:È stinzà li nostri zani.

:Natalellu s'è ingagiatu
:Di furnì brocciu è furmagliu ;
:Tuttu hè statu cummandatu
:À l'ingrossu è à lu detagliu
:Ind'è boni furniscitori
:Per nun fà lu corri corri.

:L'oliu per fà le fritelle
:Venerà da Capi-Corsu ;
:Appruntate le manselle
:Ziu Bisognu hè un can' di morsu,
:Corre, cerca, è hè omu di core,
:Si sbroglia per fà si onore.

:Li pastizzi variati,
:Le carotte, o cari amici !
:State allegri è spenserati,
:Ghjunghjeranu da Parigi,
:La cummanda hè digià fatta,
:Longa, dettagliata, esatta.

:Dunque arrutate li denti
:Chì la roba hè ordinata,
:State sani è ben' purtenti,
:La cucina hè ben' muntata ;
:À l' avisu siate pronti,
:È femu ch'ella si conti.
Jim Meskimen

**James Ross** "**Jim**" **Meskimen** hè un attore americanu.

## Biugrafia

## Da vede dinò
* Listinu di l'attori americani
Tiburon

**Tiburon** (in spagnolu: *Tiburón*) hè una cità di i Stati Uniti, situata in a cuntea di Marin in u Statu di a California.
Paradise Cay

**Paradise Cay** hé una cità di i Stati Uniti d'America. Hè a cità più grande di u Statu di l'California.
Nibulosa diffusa

In astrunumia, **nibulosa diffusa** hè u terminu genericu usatu par indicà i nibulosi luminosi.  Si dividini in:
* **[[nebulosa à emissione|Nibulosi à emissioni]]**: a luci emissa da gasu iunizati.
* **[[nebulosa à riflissioni|Nibulosi à riflissioni]]**a:  luci hè riflessa da steddi vicini.
Frà i nibulosi à emissioni rientrani ancu l'impurtantissimi **[[Regione H II|Rigioni H II]]**, l'arii in i quali avveni a 
furmazioni stiddari. A diffarenza sustanziali trà i 2 tipi di nibulosa hè ch'è, mentri i nibulosi à emissioni ani à u 
so internu steddi caldi capaci d'eccità u gasu circustanti fendu lu lucicà cù a so probbia luci, i nibulosi à riflissioni 
lucicheghjani inveci par via di a sola luci riflessa è diffusa da steddi micca abbastanza caldi par eccità ni u gasu.

## Da veda dinò
* Nibulosa
* Nibulosa oscura
* Nibulosa planitaria

## Liami esterni
*Nibulosi *astrolink.mclink.iti'
*[http://www.orsapa.it/catalogu/nebdif.htm I nibulosi diffusi] *orsapa.iti'
Club Deportivo Universidad Católica

U **Club Deportivo Universidad Católica de Chile** hè un club di pallò di Santiago, Cile. Hè statu fundatu in u 1937.

## Ligami
* Situ ufficiale
* Soccerway
* Transfermarkt
John Lithgow

**Jonathan Arthur** "**John**" **Lithgow** hè un attore americanu.

## Biugrafia

## Da vede dinò
*Listinu di l'attori americani
Yun Hyon-seok

**Yun Hyon-seok** (coreanu: 윤현석 (hangul), 尹賢碩 (hanja), 7 d'agostu di u 1984, Incheon - 26 d'aprile di u 2003, Seul) hè statu un attivistu per i diritti umani è attivistu per i diritti civili, pueta è scrittore di Gay di i Sudcoreani. U so sopranome era **Yook woo-dang**(육우당 六友堂, Sei amichi), u so pseudonimu era **Sulheon**(설헌 雪軒), **Midong**(미동 美童, omu di bellezza), nome di catolici era **Antonio**.

Hè natu in Byupyong (Incheon, Corea di u Sudu) u 20 d'aprile di u 1984. Da 2002 a 2003, u muvimentu LGBT diretti umani è u 3 d'aprile di u 2004, hè statu Conscientious objection. S'hè datu a morte in Seul u 26 d'aprile di u 2003.

## Da vede dinò
* Sung Jae-gi

## Ligami
* 청소년유해매체물에 '동성애' 삭제키로 오마이뉴스 2003.04.29 (in cureanu)
* 죽음으로 마감한 ‘커밍아웃’  시사저널 2003.05.15 (in cureanu)
* 육우당(六友堂), ‘성소수자 해방’을 위해 지다 참세상 2008.05.01 (in cureanu)
* 나의 일곱번째 친구는 누구입니까 한겨레 2013.04.26 (in cureanu)
* Protecting sexual minorities Koreatimes 2013.08.23 
* Queer Rights Activists in South Korea Step Up Efforts to Support LGBTQ Youth 

## Referenze
Yeardley Smith

**Martha Maria Yeardley Smith** (Parighji (Francia), 3 di lugliu 1964) hè un'attrice americana.

## Biugrafia
Anne Haney

**Anne Ryan Thomas** (4  di marzu 1934 – 26 di maghju 2001) hè stata un'attrice americana.

## Biugrafia

## Da vede dinò
*Listinu di l'attori americani
Ben Stein

**Benjamin Jeremy** "**Ben**" **Stein** hè un attore americanu.

## Biugrafia

## Da vede dinò
*Listinu di l'attori americani
NGC 1300

**NGC 1300** hè una galassia spirali barrata distanti 69 milioni d'anni luci in a custiddazioni d' Eridanu. Hè stata scuparta da John Frederick William Herschel in u 1835.

## Vista da Hubble
In 2005 u telescopiu spaziali Hubble hà ussirvatu a galassia NGC 1300. Incù a so risuluzioni, una miriadi di picculi dittagli parichji di i quali ùn erani mai stati visti innanzi, si pò vida à traversu i bracci di a spirali, u discu è u bulbu, supergiganti turchini è russi, ammassi stiddari è rigioni di furmazioni stiddari sò beddi distinti à traversu i bracci è strisci di polvara intarstiddari in u discu è in a barra. Monda altri galassii monda distanti sò visibili in u fundu è sò visibili ancu à traversu i parti più densi di a galassia NGC 1300.

In u cori di a struttura spirali di NGC 1300, u nucleu mostra à so volta una struttura à spirali, chì hè larga circa . Solu galassii incù barri enormi sembrani avè sta prubità, una spirali drentu un'antra spirali. Parichji mudeddi sughjiriscini ch'è u gasu in a barra pò essa incanalatu à l'internu è ch'è dopu furmendu una spirali finisci in u nucleu, induva pudaria alimintà un tafonu neru. A galassia hà un diamitru di circa .

## Noti


## Da vida dinò
* NGC 1672

## Liami esterni
* '''HST''': Barred Spiral Galaxy NGC 1300
* Hubble Heritage
* '''APOD''': Barred Spiral Galaxy NGC 1300 (1/12/05)
* Best of AOP: NGC 1300 - Galassia spirali barrata in Eridanu 
* ESA/Hubble-Barred Spiral Galaxy NGC 1300 

## Fonti
'Ss'articulu pruveni in parti o in tutalità da l'articulu currispundenti di a wikipedia in talianu.
Corru

U **corru** (o *cornu*) hè un appendici osseu, o d'altru matiriali, chì ni sò dutati monda animali, è chì assumi parichji funzioni.

I spezii dutati di corra ni ani guasgi sempri un paghju postu nantu à u capu, in a parti fruntali. Certi sò di solidu ossu, inveci altri, com'è quiddi di u rinuciaronti, sò fatti di cheratina, listessa sustanza ch'è i capiddi. Nonustanti quissa sò rubustissimi. 

In guasgi tutti l'animali i corra ani una funzioni cumunicativa intraspecifica. I corra sò infatti usati in u duminiu di i lotti chì succedini trà individui di listessa spezia par ditarminà a ierarchia suciali trà i dui cumbattenti. À spissu soli l'individui di sessu maschili sò pruvvisti di corra è quissa diventa tandu un carattaru sissuali, chì hè analizatu da i femini in u mumentu in u quali volini scedda si un cumpagnu. Accadi à spissu ch'è l'incurratura fussi menu sviluppata ind'ì i femini ch'è ind'ì i masci, com'idda accadi pà a muvra. I corra poni dinò essa imprudati à scopu difensivu, com'è ind'ì u cervu.

In parichji animali, com'è a capra di muntagna, i corra sò curti è rivolti in davanti. 

In i caprini, è in i stambecchi in particulari, i corra sò spissu ritorti à daretu è prisentani parichji solca. 

In i cervidi i corra poni essa ramificati. I corra di i cervidi sò ditti palchi è i pussedini solu i masci, incù l'eccezzioni di a renna (*[[Rangifer tarandus]]*). Frà i Cervidi, i corra più spiciali è impunenti sò quiddi di l'alci, chì sò monda sviluppati è poni suparà u metru di larghezza. 

Frà i buvidi, i gazeddi sò dutati di corra chjuchi è appuntiti, rivolti in altu, mentri i bufala ani corra maiori è incurvati. I buvini dumestichi sò spissu dutati di corra, chì i so formi è diminsioni poni varià sicondu a razza. Ancu parichji insetti, com'è u maldipedi (bufonu rinuceronti), sò dutati di corra.

Frà l'animali preistorichi si pò ricurdà un antinatu di i cervidi, u megaceru, vicutu in u Pleistoceni, chì aia i corra chì l'apartura suparaia i 3 metri. À l'ebbica di i dinusauri i più cunnisciuti rettili dutati di corra erani i ceratopsidi, frà i quali sò famosi u *[[Triceratops]]*, u *[[Torosaurus]]*, u *[[Styracosaurus]]*.

## Noti


## Fonti
'Ss'articulu pruveni in parti o in tutalità da l'articulu currispundenti di a wikipedia in talianu.
Jovian

**Jovian** hè statu un attore americanu.

Era natu u 10 d'aprile 1994 in Durham, North Carolina è hè mortu in a so casa in Durham, North Carolina, l'10 di nuvembri 2014.

## Biugrafia

## Da vede dinò
*Listinu di l'attori americani
Lingua di i cenni finlandese

A **lingua di i cenni finlandese**, in acronimu **SVK** (in finlandese: ***Suomalainen viittomakieli***), hè una lingua di i cenni chì hè usata da a Cumunità Sorda in Finlandia (8.000).

## Articuli cunnessi
Lingua di i cenni americana
Lingua di i cenni brettagnica
Lingua di i cenni danese
Lingua di i cenni francese
Lingua di i cenni taliana
Lingua di i cenni tedesca
Lingua di i cenni neuzilandesa
Lingua di i cenni islandesa

## Rifarenzi
Larry the Cable Guy

**Daniel Lawrence** "**Larry**" **Whitney** (* Pawnee, Nebraska, 17  di ferraghju 1963) hè un attore americanu.

## Biugrafia

## Da vede dinò
*Listinu di l'attori americani
Utsunomiya Line

L**'Utsunomiya Line** hè una linea di Metrupulitana ghjappunesa chì cullega Tokyo à Tochigis.

## Da vede dinò
* Akihito
* Rinnuvamentu Meiji
* Grandi Santuariu Kasuga
Vasudilatazioni

A **vasudilatazioni** (o *vasudilatazione*) hè l'aumentu di u calibru di i vasi sanguigni risultanti da u rilassamentu di u musculatura liscia custituenti a pareta di i vasi sanguigni, in particulari di l'arterii, di l'artirioli è di i veni di grandi calibru. U prucessu s'opponi à a vasucustrizioni, u miccanismu chì cunduci à a diminuzioni di u lumu di u vasu sanguignu.

Par via di cunsiquenza, a vasudilatazioni caghjunighja un aumentu di u lumu di i vasi è, in particulari par ciò chì riguarda l'artirioli, caghjunighja a diminuzioni di a prissioni artiriosa. A risposta pò essa intrinseca, veni à dì midiata da prucessi lucali, o istrinseca, veni à dì caghjunata da mediatori è da u rilasciu d'ormoni.

Tutti i fattori, ancu quiddi chì riguardani i medicini, chì caghjunighjani a vasudilatazioni, sò cunsidarati com'è vasudilatatori.

## Noti


## Fonti
'Ss'articulu pruveni in parti o in tutalità da l'articulu currispundenti di a wikipedia in talianu.
Ziqqurat

A **ziqqurat** (; cunnisciuta ancu, sicondu traduzioni funetichi diversi, com'è **ziggurat**, **ziqqurath** o **ziggurath**), hè a custruzzioni timpiari carattaristica di i riligioni di l'aria mesuputamica (sumera, babilunesa è assira). 

Par via di a mancanza di petri in Mesuputamia i *ziqqurat* erani custruiti incù mattona crudi è cotti, incù canni liati in fasci è incù bitumi usati com'è calcina è com'è isulanti; si pensa ch'è i ziqqurat avissini cuntribuitu di manera sustanziali à a forma di i tempia. In Sardegna hè prisenti un singulari altari preistoricu, quiddu di Monti di Accoddi chì par i so formi è i so diminsioni richjama i *ziqqurat* mesuputamichi.

## Discrizzioni

A *ziqqurat* hà a forma d'una turra cumposta da tronchi di piramida suprapposti in parichji piani (piramida à gradoni), par ripprisintà a vulintà di l'omu d'avvicinà si sempri di più da u celi. À traversu 7 rampi (ognuna rapprisintanti una custiddazioni è di culori diffarenti) s'accidia à una summità para annantu à a quali i preta (i so veri è propri "custodii") ufficiaiani i cirimonii rituali è da a quali pudiani scrutà i corpi celesti à fini d'uttena ni augurii è prufezii.

I *ziqqurat* prisentani analugii incù i piramidi egizziani è quiddi mesuamericani. Eppuri funi distinati à u cultu di i divinità principali, idantificati incù l'astri celesti è à u dipositu di a racolta è micca imprudati à scopu funirariu, com'iddu era inveci u casu incù i piramidi egiziani.

U tempiu veru è propiu induva, suttu a forma d'una statua, risidia a divinità ùn era micca quiddu rilativamenti mudestu chì staia in cima; era cullucatu inveci à u par' di terra.

In i parti più vicini à u par' di terra ci era un veru è probbiu magazenu induva iddu era missa da cantu a racolta agricula chì era dopu ridistribuita à a pupulazioni par opara di i preta custodii di u tempiu.

## Valenza simbolica
In urighjini forsi a ziqqurat ripprisintaia simbulicamenti a muntagna sacra, sediu di i divinità. Infatti u nomu "ziqqurat" in l'antichi scritti sumerichi sò difiniti com'è "muntagni di Diu".

## Da veda dinò
*Piramida (architittura)
*Ziggurat di Tallil

## Noti


## Fonti
'Ss'articulu pruveni in parti o in tutalità da l'articulu currispundenti di a wikipedia in talianu.
Corsica Ponte Novu

**Corsica Pontenovu** hè una puesia di Santu Casanova (1850-1936). Hè  stata publicata in *Fiori di Cirnu* in u 1930.

## Corsica Pontenovu

:Curunata di boschi, 
:Bagnata da lu mare, 
:À i pedi d’un altare 
:Inghjinuchjata. 

:Sempre martirizata 
:Da Turchi è da Cristiani 
:In li monti, in li piani 
:È pà le valle. 

:Daret’à le to spalle, 
:I Vittuli imbuscati 
:Si sò sempre piattati 
:À fà ti focu. 

:Si spegne pocu à pocu 
:U to core in lu dolu, 
:È Ùn ci hè manc’un figliolu 
:Chì ti chjama ! 

:A natura chì t’ama 
:Cunsola i to dulori, 
:Dendu ti rose, fiori 
:È dolce sole. 

:Nascenu le viole 
:À tutte le staghjone, 
:Spegne le nivaghjone 
:U to clima. 

:Ma ùn sè anc’a la cima 
:Di tutti li to guai 
:Ch’ùn finiscenu mai, 
:O mamma cara ! 

:Intorn’à la to bara 
:Ùn ci hè cà rinigati 
:Cù l’ochji spalancati 
:D’impustura. 

:Bella la to statura, 
:Celeste lu to visu, 
:Ma ancu in Paradisu 
:Sarè trista. 

:Ùn si sarà mai vista 
:Sorte cusì turbata, 
:Povara, tribulata 
:Man’è sera ! 

:Torna la primavera 
:Cù tutti li so fiori, 
:Rinascenu l’amori 
:Di u passatu. 

:U cuccu s’hè spartatu, 
:Cantanu i rusignoli, 
:Ma piegnenu li doli 
:È la sciagura. 

:Finchì lu mondu dura, 
:Rinasce ogni billezza 
:È torna l’aligrezza 
:In tutti i cori. 

:Ma par tè li duttori 
:Ùn hanu medicine, 
:Chì sè ghjunt’à la fine 
:Di e to noie.
 
:Sò finite le gioie 
:Di li tempi passati, 
:I to figlioli ingrati 
:Sò à la festa. 

:Fà scuppià la timpesta 
:Di u ventu pupulare, 
:Ch’ella li port’in mare, 
:È cusì sìa ! 

*** 

:Eccu ci à Pontenovu 
:Pien’ di sol’è di rose, 
:Ma par noi sò cose 
:Inaudite. 

:Sgottanu le firite 
:D’i veri patriotti 
:Ch’hanu li membri rotti 
:Da lu piombu. 

:Hè mutu lu culombu, 
:È dipoi stamane 
:Sò sciolte le campane 
:In lu dulore. 

:S’hè scuratu lu sole, 
:Mughja l’onda di Golu, 
:Ùn ci hè più un corsu solu 
:In tutt’a valle ! 

:Tazzati da le palle, 
:Trascinati da u fiume, 
:Falanu trà lu fume 
:Di a rivolta. 

:Copre la nebbia folta 
:Sta lutta cusì atroce 
:Marcata d’una croce 
:Senza nome. 

:Finita hè la funzione, 
:Sentu cantà lu Requie, 
:È sonanu l’esequie 
:Di a nostra libertà.
VietJet Air

A **VietJet Air** o **VJ** in cortu (per u nome vietnamitu **Công ty cổ phần hàng không VietJet**, "Cumpagnia (Aerea) VietJet") hè una cumpagnia aerea vietnamita chi hè stata criata in u 2007.

= Storia =
A cumpagnia hè stata creata u 1 ghjennaghju di u 2007.

## Da vede dinò
*Air Corsica
*Our Airline

## Ligami

* U situ ufficiale in inglese
Granudiurita

A **granudiurita** hè una roccia intrusiva di a famidda di u granitu à struttura olucristaddina cumposta da quarzu, plagiuclasiu (in genaru oliguclasiu o andesina) è da feldspati; di solitu, cunteni ancu biutita è orneblenda.

D'aspettu s'assumidda à u granitu da u quali si diffarinziighja parò par via di a prisenza maiori di plagiuclasiu è par u so  aspettu più scuru datu da i minerali mafichi (biutita è orneblenda).

I granudiuriti formani stesi batuliti in monda cateni muntosi: in l'Alpi affiora in u massicciu di l'Adamello, in a Presanella è in i Vedrette di Ries, mentri in Tuscana forma i batuliti di l'isula d'Elba, di l'isula di u Gigliu è di l'isula di Monticristu.

## Bibliugrafia
**I rocci è i so custituenti* - Morbidelli - è. Bardi (2005)
**Minerali è Rocce* - De Agostini Novara (1962)
**Atlanti di i rocci magmatichi è di i so tissituri* - Mackenzie,Donaldson è Guilford - Zanichelli (1990)
**Minerali è Rocce* - Corsini è Turi - Anciclupedii Pratichi Sansoni (1965)

## Da veda dinò
*diagramma QAPF
*granitu

## Noti


## Fonti
'Ss'articulu pruveni in parti o in tutalità da l'articulu currispundenti di a wikipedia in talianu.
Gurgoni

I **Gurgoni** (o *Gurgone*) sò mostri di a mitulugia greca, erani figli di Forcu è di Cetu.

Erani trè sureddi, Stenu, Euriale è Medusa. D'aspettu mustruosu, aviani ali d'oru, mani incù sgrinfii di brunzu, sanni di singhjari è sarpi inveci di i capiddi è chiunqua i vardaia dirittamenti in l'ochji firmaia pitrificatu. A gurgona par antunumasia era Medusa, unica murtali frà i trè è a so righjina, chì, par vulè di Parsifuna, era u custodiu di l'Inferni.
I Gurgoni ripprisintaiani a pirvirsioni in i so trè formi: Euriale ripprisintaia a pirvirsioni sissuali, Steno a pirvirsioni murali è Medusa a pirvirsioni intillettuali.

U mitu narra ch'è Perseiu, avendu ricivutu l'ordini di cunsignà a testa di Medusa à Polidette, signori di l'isula di Serifu, si ricò prima sicondu i Graie, sureddi di i Gurgoni, custringhjindu i à indicà li a via par righjunghja i Ninfi. Da quiddi riciviti sandali alati, una bisgiacca è un elmu chì rindia invisibili: doni chì li si aghjunsini un spichju da parti d'Atena è un falcinu da parti di Ermes. 

Cussì armatu, Perseiu bulò contru i Gurgoni è, mentri erani addurmintati, vardendu ni l'imaghjina in u spichju divinu d'Atena par evità di firmà pitrificatu, taddò a testa à Medusa è a chjusi subitu in a bisgiacca di i Graie. Da u troncu decapitato di Medusa iscini, à tempu cù i schizzati di sangui, u cavaddu alatu Pegasu è Crisaore, babbu di Gerionu.

Perseiu dunò a testa di a gurgona à a dea Atena, a quali a fissò à u centru di u so probbiu scudu par tarrurizà i numichi.

## Curiusità
* In a seria Sleepy hollow , in a puntata "A gurgona", hè ripprisintata una gurgona chì surviglia a spada chì sirvarà dopu à Henry Perrish par uccida à Moloch.

## Da veda dinò
* Gorgoneion
* Anfesibena
* Medusa (mitulugia)
* Gurgonia

## Riferimenti

* Anna Maria Carassiti, *Dizziunariu di Mitulugia greca è rumana*, 1996 Newton.
* Camino Garcia, M. Antonia Loste, Gloria Alvarez, "Mitologia: l'antropologia a traves del mite", Graò 1996

## Noti


## Fonti
'Ss'articulu pruveni in parti o in tutalità da l'articulu currispundenti di a wikipedia in talianu.
2021

**2021**

## Evenimenti

### Sport
-  XXXII Olimpiade Tokyo 2020.

## Nàscite

## Morte
* 19 d'aostu: Chuck Close, pittore e fotògrafu americanu.


Image:Prins Philip, hertog van Edinburgh (1982).jpg|Filippu di Edimburgu (10 di ghjugnu 1921-9 d'aprile 2021), 1982
Image:Raffaella Carrà 2008.jpg|Raffaella Carrà (18 di ghjugnu 1943-5 di lugliu 2021), 2008
Image:Gino Strada.jpg|Gino Strada (21 d'aprile 1948-13 d'aostu 2021), 2007


## In Córsica

## Riferimenti
* Orsu Ghjuvanni Caporossi, *Cronica di a Corsica*, https://cronicadiacorsica.pagesperso-orange.fr/ 

## Liami
Grandi Santuariu Kasuga

U  hè un santuariu Shintoistu situatu à Nara, in a Prifettura di Nara, in Giapponu. Fundatu in u 768 è ricustruitu parichji volti, hè u santuariu di a famidda Fujiwara. L'internu hè famosu par i so lanterni di brunzu è i numarosi lanterni di petra (tōrō) chì cunducini à u santuariu.

U stili architittonicu *[[Kasuga-zukuri]]* piglia u nomu da l'aria più sacra, ditta *[[honden]]*, di u santuariu, u quali incù a vicina **Furesta Primurdiali Kasugayama** hè righjistratu trà i patrimonii di l'umanità di l'UNESCO, com'è parti di i "Munimenta Storichi di l'Antica Nara".

U stradeddu par u Santuariu Kasuga attraversa u Parcu di u Cervu (induva i cervi ammansati vagani libaramenti). Più di middi lanterni di petra sò disposti lungu a via. L'ortu Butanicu Manyo hè aghjacenti à u santuariu. 

## Storia
U santuariu divintò ughjettu di u patrunatu imperiali duranti u periodu Heian. In u 965 a imperatori Murakami urdinò ch'è i missaghjeri imperiali fussini inviati à riferiscia avvinimenti impurtanti à i *[[kami]]* prutittori di u Giapponu. sti *heihaku* funi inizialamenti prisintati à 16 santuarii, inclusu u santuariu Kasuga. 
Da 1871 à 1946 fù ufficialamenti disignatu in u prima rangu imperiali di u *[[Sistemu mudernu di classificazioni di i Santuarii Scintoisti|Kanpei-taisha]]*(官幣大社), u sistemu di classificazioni di i *jinja* giappunesi cadutu in disusu dopu à l'accupazioni americana di u dopuguerra.

## Fistivali
Duranti i fistivali di u *Setsubun Mantoro* (2-4 frivaghju) è di u *Obon Mantoro* (14-15 austu), i millaia di lanterni di u Santuariu Kasuga sò alluminati à tempu.
U 13 marzu hè u *Kasuga Matsuri* (u fistivali di a scimmia), chì prisenta danzi di *[[gagaku (genaru musicali)|gagaku]]* è *[[bugaku]]*. 

## Imaghjini

File:Kasuga-taisha02st3200.jpg|Chakutoden
File:Kasuga-taisha01bs3200.jpg|Kurumayadori
File:Kasuga-taisha07bs4592.jpg|Minamimon
File:Kasuga-taisha26ns3200.jpg|Sakadono
File:Kasuga-taisha05n3200.jpg|*[[Heiden (Shinto)|Heiden]]*, Buden
File:Kasuga-taisha25n4592.jpg|Keishoden
File:Kasuga-taisha17ns4592.jpg|Lanterni
File:Kasuga Shrine lanterns-01.jpg|Lanterni
File:KasugaTaisha2.jpg|Lià l'Omikuji à u Santuariu Kasuga 
File:Kasuga-taisha hitokotonushi jinja.jpg|Piccula cappedda in u ricintu di u santuariu
File:Kasuga-taisha30bs4592.jpg|Lanterni di petra annantu à u camminu di accessu
File:Kasuga-taisha09s4592.jpg|Camminu d'accessu à u santuariu
File:Kasuga Taisha romon.jpeg|Porta di accessu à u santuariu, *romon*.
File:Kasuga-taisha07bs4592.jpg|Parti di u Santuariu Kasuga


## Noti


## Da vede dinò
* Akihito
* Rinnuvamentu Meiji
* Utsunomiya Line

## Fonti
'Ss'articulu pruveni in parti o in tutalità da l'articulu currispundenti di a wikipedia in talianu.
Disqus

**Disqus** hè un sirviziu d'allughjamentu di cummenti par siti web è cumunità virtuale chì funziona per mezu di una piattaforma online. A piattaforma hà diverse funziunalità, trà e quale un sirviziu di reta suciale, prufili di participanti, sistemi di muderazione è antispam, notifiche email è cummenti mandati da telefunini. L'impresa Disqus, Inc. hè stata fundata in u 2007 è hà u so sediu in i Stati Uniti.

## Storia
U sviluppu di a piattaforma Disqus cuminciò in l'istate di u 2007 à l'internu di l'incubatore di startup Y Combinator da parte di Daniel Hà è Jason Yan, tandu tremindù studienti à l'Università di a California, Davis. L'impresa Disqus, Inc. hè stata fundata u 30 uttrove 2007.

À l'iniziu di u 2011 Disqus hà ottenutu 10 milioni di dullari di finanzamentu da i fondi di *[[venture capital]]* North Bridge Venture Partners è Union Square Ventures.

In u 2013 hè stata publicata l'applicazione par Windows Phone.

Sicondu un studiu di u marzu 2011 di Lijit, Disqus hè imprudatu da u 75% di i siti web chì adottanu sistemi di cummentu o di discussione di terze parte.

## Tecnulugia
U sistemu di gistione di i cummenti di Disqus hè scrittu in JavaScript è improda u framework per applicazione web Django.

## Mudellu cummerciale
Disqus suvita un mudellu cummerciale di tipu freemium, in u quali vene à dì una parte di u sirviziu hè offerta di rigalu, mentre un'altra parte hè à pagamentu.

U sirviziu di basa hè gratuitu tantu per i cummintadori ch'è per i siti web. Di nuvembre 2010 Disqus hà cuminciatu à offre trè pacchetti di funziunalità supplementarii à pagamentu par i siti web: Plus par 19 dullari à u mese, Pro par 199 dullari à u mese è VIP à parte da 999 dullari à u mese. A mità di u 2011 u pacchettu Plus hè statu cancellatu è u costu di u Pro hè aumintatu à 299 dullari à u mese.

## Note


## Ligami esterni
*  Situ ufficiale

## Fonte
'Ss'articulu pruvene in parte o in tutalità da l'articulu currispundente di a wikipedia in talianu.
Ponte di i Suspiri

U **ponte di i Suspiri** (o *Ponti di i Suspiri*) hè un di i ponti più celebri di Venezia.

## Discrizzione è storia

U ponte di i Suspiri hè custruitu in petra d'Istria, in stile baroccu, è fù rializatu à l'iniziu di u XVII seculu annantu à un prugettu di l'architettu Antonio Contin, figliolu di Bernardino Contin per ordine di u doge Marinu Grimani, di u quale a stemma ci hè sculpitu.

Stu ponte caratteristicu di Venezia, situatu à poca distanza da piazza San Marcu, scavalca u riu di Palazzu cullighendu incù un doppiu passaghju u Palazzu Ducale à e Prighjone Nove, u prima edifiziu à u mondu custruitu per esse ghjustu appuntu una prighjone. Servia da passaghju per i reclusi da queste prighjone à l'uffici di l'Inquisitori di Statu per esse ghjudicati.

Cunnisciutu in tuttu u mondu, hè fotografiatu da i turisti pruvinenti da u mondu intrevu, da i soli dui posti da i quali hè osservevule, (più ch'è da e gondule) vene à dì da u ponte di a Canonica è da u ponte di a Paglia. L'hè statu attribuitu 'ssu nome perchè sicondu a legenda, da stu ponte si sintianu i suspiri di i cundannati, mentre eranu condutti in prighjone. Siont'è 'ssa legenda, à i tempi di a Serenissima, i prighjuneri, attravirsendu lu, suspiravanu davante à a pruspettiva di vede per l'ultima volta u mondu esternu. 'Ssa parte di a legenda parò, hè priva di fundamentu, chì da l'internu di u ponte a vista versu l'esternu hè guasi nulla.
U termine suspiri vene per indicà l'ultimi rispiri ch'è i cundannati emittianu in u mondu liberu, perchè una volta cundannati in a Ripublica di i Dogi *ùn si pudia vultà à daretu*.

## Ponti di i Suspiri in u mondu
Esistenu parechje strutture dinuminate *ponte di i Suspiri* tantu in Cambridge ch'è in Oxford, in Inghilterra. A prima appartene à u *college *universitariu St. John's, a siconda, chì curiusamente richjama di manera diretta u ponte di Rialto, appartene à u *college *Hertford. Inoltre, in u distrittu di Barranco, in Lima, (capitale di u Perù), s'ammira un "puente de los Suspiros", puntu emblematicu di stu distrittu è un di i lochi più romantichi di a cità.

Ancu à New York ne esiste una copia, o, per megliu dì, una "citazione mudernizata", chì serve da culligamentu trà dui edifizii di u cumplessu di a Metropolitan Life Insurance Company Tower, un grattacelu direttamente inspiratu da u campanile di San Marcu.

## Imagine

File:Ponte dei Suspiri Venezia.JPG|Venezia, ponte di i Suspiri
File:Bridge_of_Sighs,_Cambridge.JPG|U ponte di i Suspiri di Cambridge
Image:Bridge-of-sighs.jpg|U ponte di i Suspiri d'Oxford
Immagine:Met Life Bridge.jpg|A citazione di u ponte di i Suspiri à New York


## Note


## Bibliugrafia
* *Venezia*, Touring Club Talianu, Milanu 2002.

## Da vede dinù
* Antonio Contin
* Piomba
* Palazzu Ducale di Venezia
* Piazza San Marcu

## Fonte
'Ss'articulu pruvene in parte o in tutalità da l'articulu currispundente di a wikipedia in talianu.
Yannick Cahuzac

**Yannick Cahuzac** (Aiacciu, 18 di ghjennaghju 1985) hè un capitanu di ghjucadore di pallò SC Bastia e corsu.

## Biugrafia
Xu Da

**Xu Da** (caratteri chinesi: 徐達; pinyin: Xú Di?; 1332 - 1385) hè statu un generale chinese chì sirvì sottu u prima imperatore di a dinastia Ming, Hongwu.

Xu era ancu u babbu di Xu Yihua, chì saria divintata imperatrice spusendu u terzu succissore à u tronu Ming, Yongle.

## Biugrafia
In u 1353, Xu s'unì à i ribelli di i Turbanti Rossi, un'urganisazione chì vulia rimbarscià u guvernu Yuan. Sottu à u cummandu di Zhu Yuanzhang (futuru fundatore di a dinastia Ming incù u nome d'Hongwu), cunquistò parechji territorii appartinenti à i signori di a guerra è, in u 1369, cummandò un attaccu contru a capitale Yuan, Pechino. L'ultimu imperatore mongulu, Huizong, fù dunque custrettu à fughje versu u nordu.

Xu cummandò dunque un perseguimentu versu e forze Yuan chì eranu puru in ritirata, ma durante u tragettu, scuntrò Yi Seonggye (fundatore di a dinastia Joseon in Corea), à u quale era statu cummandatu di dichjarà a guerra à l'armata chinesa. A prisenza di Xu cunfusi i generali cureani chì, invece, s'allionu propriu incù i chinesi. Fù cusì chì l'armata di Xu riiscì à invade i territorii monguli, ghjunghjendu à sacchighjà a capitale Karakorum. Cintunare di nobile monguli fubbenu catturati in u 1370. L'armata di Xu Da s'avventurò finu à Transbaikalia, u puntu più sittentriunale ch'un'armata chinesa aghji mai raghjuntu.

## Morte
U generale Xu murì in u 1385 in circustanze micca sempre chjarite. Ùn fù micca trà l'accusati di cuspirazione per l'assassiniu di l'imperatore Hongwu, bench'è molti di i so cumpagni chì avianu cuntribuitu à a fundazione di a dinastia Ming fussenu stati cundannati à morte. Una ligenda narra chì Xu Da fusse statu allergicu à a carne d'oca è chì Hongwu l'averisti inviatu in rigalu, senza sapè la, probbiu tale tipu di carne. Xu Da saria dunque mortu, à causa di a so allergia.

## Cultura di massa
Xu Da hè ancu un persunaghju d'un rumanzu *[[wuxia]]* di Louis Cha, *The Heaven Sword and Dragon Saber*. 
In a storia, Xu hè membru di u Cultu Ming, un'urganisazione ribella volta à rimbarscià u guvernu mongula di a dinastia Yuan. Altri persunaghji impurtanti incù i quali s'intreccinu e vicende di Xu Da sò i rialmente esistuti Zhu Yuanzhang (chì saria diventatu dopu l'imperatore Hongwu), Chang Yuchun è altri generale appartinenti à i Turbanti Rossi, ma paradussalmente u prutagonistu di u rumanzu è capimachja di u Cultu Ming, Zhang Wuji, hè statu inventatu da l'autore. Tali Zhang rigala à Xu u *Libru di Wumu*, un'opera chì discrive strategie militare chì saria statu scrittu da u famosu generale Song Yue Fei. Xu beneficerà multissimu di a littura di u libru, chì li permitterà di diventà un cummandante di prima trinca di l'armata è di vidà i ribelli versu a vittoria in a battaglia decisiva contru à e forze Yuan. Xu Da hè un di i maiori aiutanti di Zhu Yuanzhang in a fundazione di a dinastia Ming.

## Note


## Da vede dinò
*China
*Jet Li
*Confuciu
*Grandi Muraglia Chinesa
*Cin Si Hong
*Hong Sian Fan

## Fonte
'Ss'articulu pruvene in parte o in tutalità da l'articulu currispundente di a wikipedia in talianu.
Turchia

A **Turchia** (in turcu: *Türkiye*) hè un paese transcuntinentale d'Europa è d'Asia.

A capitale hè Ankara.

## Da vede dinò
- Şalom
- Edirne
Cantu di malincunia

**Cantu di Malincunia** hè una puesia di Santu Casanova (1850-1936). Hè stata publicata in Fiori di Cirnu in u 1930.

## Cantu di malincunia
:Cari monti diletti, 
:È colli profumati, 
:Ricordi suspirati 
:Di la vita, 

:Dopu longa partita, 
:Tornu à l'amate sponde, 
:Ma più nimu risponde 
:À la me voce. 

:Ùn ci hè più quella noce, 
:In la valle fiurita ; 
:Si n'hè andata la vita 
:Cù la pace. 

:Hè notte, tuttu tace 
:Intorn'à quelli lochi : 
:Ùn si vede più fochi 
:In lu cuntornu. 

:Invece di lu ghjornu, 
:S'avvicina la sera. 
:Sarà l'ultima spera 
:D'ogni lume ? 

:Fala chetu lu fiume, 
:Sò tristi l'arbuscelli, 
:Ch'ùn canta più acelli 
:In le so rame. 

:Piegnenu le campane, 
:Sò sculuriti i fiori 
:Cù l'ultimi splendori 
:Di a to vita. 

:È tù, gemma gradita, 
:Cascata in primavera, 
:Prima di vede a sera 
:Cume a rosa. 

:Si rinnova ogni cosa 
:Drentu lu to giardinu, 
:Ma u to voltu divinu 
:Hè in Paradisu. 

:Risplende lu to visu 
:Cume quellu di prima, 
:Ch'ùn'eri anc'à la cima 
:Di a billezza. 

:Tutta quella dulcezza, 
:Quelli tratti ridenti, 
:Parchè sò stati spenti 
:À l'aurora ? 

:A sepe si rinfiora, 
:È torna u rusignolu 
:À piegne lu to dolu 
:Tant'amaru. 

:O mondu cusì avaru, 
:M'hai spizzatu lu core, 
:Cugliendu quellu fiore 
:Senza spine ! 

:Passu le siratine 
:Sottu l'amatu tettu, 
:Ma u to visu dilettu 
:Hè senza velu. 

:Si n'è cullatu in celu 
:Tra li canti è la gloria. 
:Manda qualchì mimoria 
:À chì suspira. 

:Pietosa hè la me lira, 
:A notte s'avvicina, 
:Dentru l'onda turchina 
:Ciotta lu sole.
 
:Sò nate le viole 
:Da incurunà ti a testa 
:U ghjornu di a to festa 
:Ch'hè vicinu.
 
:O perfidu distinu, 
:O notte senza stele, 
:O cose tantu belle, 
:Duva site ! 

:O petre chì cuprite 
:Quelle riliquie care, 
:Alzate li un'altare 
:Sacrusantu ! 

:Ch'ella senti u me cantu 
:Pien' di malincunia, 
:Chì ti chiama, o Maria, 
:In tutti i lati. 

:Quelli patti sacrati, 
:Dicisi in casa è fora, 
:Ormai hè ghjunta l'ora 
:D'osservà li. 

:S'e tengu à ramintà li 
:Ùn hè cà par mimoria, 
:Ch'hè troppu dura a storia 
:Di u passatu. 

:Addiu, o pegnu amatu, 
:Un'altra volt'addiu ! 
:Ti lasciu trà l'ubliu 
:Di la notte. 

## Da vede dinù
* Santu Casanova
Naiadi

I **Nàiadi** - figuri di a mitulugia greca (Ναϊάδες da u grecu νάειν, "scurra" è νἃμα, "acqua currenti") - erani i ninfi chì presidiani à tutti l'acqui dulci di a terra è pussidiani facultà varitrici è prufetichi; sò essari di sessu feminicciu, dutati di una longa vita, sippuri murtali. Si distinguini: sofia la boossssss 
* i Potameidi, ninfi di i fiuma.
* i Pegei, ninfi di i surghjenti.
* i Crenei o Creniadi, ninfi di i funtani.
* i Limniadi, ninfi di i lava.
* l'Eleadi, ninfi di i paduli.

A so urighjina variighja monda sighi sicondu i mitugrafi sighi sicondu i lighjendi. Omeru, par asempiu, si riferisci à iddi chjamendu li "Figli di Zeus". In altrò sò liati à a sterpa di Uceanu. Più suventi sò simpliciamenti figli di u diu di u fiumu ind'iddi stani. Qualunqua fussi a so 
urighjina hè quantunqua certu chì i Naiadi sò parsunaghji familiari à l'imaginazioni ellinistica. Infatti non solu ogni corsu d'acqua aia una Naiadi assuciata ma 'ssi parsunaghji erani monda à spissu ancu usati par spiigà parichji finomini, acquistendu cussì una funzioni monda impurtanti in i lighjendi lucali.

Si cridia ch'iddi aviani puteri curativi: i malati biiani l'acqua di i so fonti o ci si immerghjiani drintu, ancu s'è più raramenti. St'attu era, infatti, cunsidaratu sacrileghju è si pudia risicà di subiscia a colara è a vindetta di i dei, chì si manifistaiani suttu forma di malatii particulari. À Roma, Neronu, dopu à essa si immersu in a fonti di a Marchja, fù coltu da una paralisia è una frebba chì ùn l'abbandunàni ch'è parichji ghjorna dopu. 

U cultu di i Naiadi - chì erani cunsidarati divinità benefichi di a saluta - ebbi una diffusioni maiò frà i campagnoli, chì l'onuraiani incù offriti di fiora, frutta è latti.

Sò distinti da i divinità acquatichi, chì ripprisintaiani listessi fiuma, è da l'antichissimi spiriti chì staiani in l'acqui tranquilli di i paduli, di i stagni è 
di i laguni o di i lavi, com'è par Lerna in l'Argolide. I Naiadi sò assuciati incù l'acqui frischi, com'è l'Uceanini par l'acqui salati è i Nereidi di u Mari Tarraniu; ma apposta ch'è i grechi pinsaiani chì l'acqui di u mondu custituisciani un unicu sistemu, chì pinitraia da u mari in i prufondi spazii 
cavirnosi di a terra, ci hè stata à volta calchì suprappusizioni. Aratusa, a ninfa di una surghjenti, era capaci di spariscia à traversu i currenti suttarranii di u Pilupunnesu par riaffiurà dopu da calchì parti in Sicilia.

## Bibliugrafia
* (in talianu) Anna Maria Carassiti, Dizziunariu di mitulugia greca è rumana, Roma, Newton & Compton, 1996, pp. 365, ISBN 88-8183-262-3.
* (in talianu) Pierre Grimal, I Garzantine, Mitulugia, Bergamo, 2007. 

## Noti


## Da veda dinò
* Camene
* Melusina
* Ondina (mitulugia)
* Ninfa (mitulugia)
* Sirena

## Liami esterni
* "Purtali di a mitulugia" annantu à Esopedia
* "Mitulugia è... dintorni", Naiadi (C1) annantu à Dulci3000.it

## Fonti
'Ss'articulu pruveni in parti o in tutalità da l'articulu currispundenti di a wikipedia in talianu.
Incunabulu

Incù u termine **incunabulu** si tratta di solitu d'un ducumentu stampatu incù a tecnulugia di i caratteri mobili è rializatu trà a mità di u seculu XV è l'annu 1500 inclusu.  U termine deriveghja da a latinu *incunabulum* (plurale *incunabula*), chì significheghja "in u viculu" o "in a culla".

In u seculu dopu l'opere à stampa sò dette *[[Cinquecentina|cinquecentine]]*, ancu s'è, sicondu parechji studii, soprattuttu d'origine anglusassone, a definizione d'incunabulu pò esse stesa ancu à certe edizione realizate in i primi vinti anni di u Cinquicentu, chì finu à quella limita cronulogica i libri prisentanu caratteristiche cumune incù quelle stampate in u seculu XV.

In generale l'incunabuli ùn prisentanu micca un frontispiziu, ma solu un'indicazione, à spessu apprussimativa, chì riporta u nome di l'autore di l'opera è un titulu in l'incipit. E note tipugrafiche, vene à dì l'indicazione annantu à e rispunsabilità di u stampadore, quand'elle sò prisente, sò ripurtate in u colophon. Quessa perchè i primi libri realizati incù i caratteri mobili tindianu à imità l'aspettu di i libri manuscritti, induve spessu, viste e so mudalità di pruduzzione, 'ss'indicazione eranu inutule.

L'incunabuli sò dunque i primi libri muderni, vene à dì realizati in serie incù mudalità protu-industriale, ma circa 10.000 di i 40.000 testi cunnisciuti sò custituiti da foglie sciolte, chì a nova tecnulugia permittia di rializà ancu bande, lettere d'indulgenza, è cetera.

In u mondu ci sò circa 450.000 incunabuli (di molti testi esistenu difatti parechje copie). Sò cunsiderati prudutti assai priziosi è cunsirvati in musei è bibbiuteche specializate.

L'incunabulu più anticu hè a Bibbia di Gutenberg, in latinu, cusì chjamata perchè stampata da Johann Gutenberg trà u 1452 è u 1455.

## Galleria

File:Printing towns incunabula.svg|Distribuzione geugrafica di e cità sedii di tipugrafie in u XV seculu
File:Incunabula distribution by language.png|Distribuzione percentuale di l'incunabuli di u seculu XV per lingua
File:Incunabula distribution by region.png|Distribuzione percentuale di l'incunabuli di u seculu XV per rigione


## Note


## Bibliugrafia
* Piero Scapecchi, *Incunabulu: itinerariu raghjunatuo d'orientamentu bibliugraficu*, Roma, 2004 ISBN 8878121134
* Alfredo Stussi, *Breve avviamentu à a filulugia taliana*, Bologna, 2002 ISBN 8815087885
* Antonella Grassi, Giuliano Laurentini, *Incunabuli è cinquecentine di e bibbiuteche di i Cappuccini di Tuscana*, 2003, ISBN 88-8304-642-0
* Lodovica Braida, *Stampa è cultura in Europa*, Bari, Laterza, 2000. ISBN 8842060313

## Da vede dinù
*Editio princeps

## Ligami esterni
* Situ ''Incunabula Short Title Catalogue'' - Catalogu internaziunale in linia di l'incunabuli 

## Fonte
'Ss'articulu pruvene in parte o in tutalità da l'articulu currispundente di a wikipedia in talianu.
Sardi (populu)

I **sardi** (**sardos** / **sardus** in sardu, ***saldi*** e ***sardhi*** in gadduresu e sassaresu, ***saldus*** in algherese, ***sardi*** in tabarchinu) sò u populu chi campa inde l'isula di Sardegna, regione taliana à statutu speciale, a soia denuminazione esatta essendu "Regione Autonoma della Sardegna"/"Regione Autònoma de Sardigna".
Ponte di Rialtu

U **ponte di Rialtu** (o *Ponti di Rialtu*) hè un di i quattru ponti, incù u ponte di l'Accademia, u ponte di i Scalzi è u ponte di a Custituzione, chì attraversanu u Canal Grande, in a cità di Venezia. Di i quattru, u ponte di Rialtu hè u più anticu è per sicuru u più famosu.

## Storia

Sicondu e cronache, u prima passaghju annantu à u Canal Grande era custituitu da un ponte di barche. Un ponte veru è propriu, postu annantu à pali di legnu, fù custruitu da Nicolò Barattiero sottu u dogatu di Bastianu Ziani o di Orio Mastropiero (in a siconda mità di u seculu XII) è assunse u nome di "ponte di a Muneta" vistu chì, à l'estremità orientale di l'opera, surghjia l'antica zecca (u stabilimentu induv'ellu era stampata a muneta).

A criscente impurtanza di u marcatu di Rialtu annantu à a sponda orientale di u canale fece cresce u trafficu annantu à u ponte situatu in a vicinanza. Intornu à u 1250 fù sustituitu da un ponte di legnu strutturale. A struttura era custituita da duie rampe inclinate chì si cunghjunghjianu sicondu una sezzione cintrale mobile, chì pudia esse alzata per permette u passaghju di e nave più alte. Data a stretta assuciazione incù u mercatu, u ponte cambiò nome è divintò "Ponte di Rialtu". In a prima mità di u XV seculu longu i lati di u ponte fubbenu custruite dui file di negozii. E risorze indutte da l'affitti, riscosse da a tisureria di statu, cuntribuiscìanu à a manutenzione di u ponte.

In u 1310 u ponte fù dannighjatu in u corsu di a ritirata di i rivultati vidati da Bajamonte Tiepolo. In u 1444 dinù affundò sottu u pesu di a grande folla adunita per assiste à u passaghju di u curteghju di a sposa di u marchese di Ferrara. Un altru affundamentu avvense in u 1524.

## Galleria d'imagine

Accademia - Miracle of the Holy Cross at Rialto by Vittore Carpaccio.jpg|Vittore Carpaccio, *[[Miraculu di a Croce à Rialtu]]*, mostra u ponte in u 1496
File:Venezia Ponte di Rialto 002.JPG|U Ponte di Rialtu: ditagliu
Image:RialtoBridgeAtNight.jpg|U Ponte di Rialtu di notte
Image:Venice - The Rialto Bridge early in the morning -.jpg|A scalinata interna
File:Ponte_di_Rialto,_Venezia.JPG|U ponte da vicinu


## Note


## Bibliugrafia
*
*

## Da vede dinù
*Ponte
*Rialto (Venezia)
*Ponte di i Scalzi
*Ponte di i Suspiri
*Ponte di l'Accademia
*Ponte di a Custituzione
*Venezia

## Ligami esterni
* u-prugettu&catid=77:06&Itemid=95 U Ponte di Rialto: l'enimma di u prugettu
* A scheda di u ponte in u database Structurae

## Fonte
'Ss'articulu pruvene in parte o in tutalità da l'articulu currispundente di a wikipedia in talianu.
R. Kelly

**Robert Sylvester Kelly** (1967-) hè un cantadore è pruduttore discugraficu statunitense.

## Biugrafia
U 22 Ferraghju 2019, Robert Kelly hè statu incriminatu pè 10 accusi di abusu sessuale aggravate.

### Discugrafia
* 1993 : *[[12 Play]]*.
* 1995 : *[[R. Kelly (album)|R. Kelly]]*.
* 1998 : *[[R. (album)|R.]]*.
* 2000 : *[[TP-2.com]]*.
* 2003 : *[[Chocolate Factory]]*.
* 2004 : *[[Happy People/U Saved Me]]*.
* 2005 : *[[TP.3 Reloaded]]*.
* 2007 : *[[Double Up]]*.
* 2009 : *[[Untitled (album de R. Kelly)|Untitled]]*.
* 2010 : *[[Love Letter (album de R. Kelly)|Love Letter]]*.
* 2012 : *[[Write Me Back]]*.
* 2013 : *[[Black Panties]]*.
* 2015 : *The Buffet*.
* 2016: 12 Nights of Christmas.
John de Lancie

**John Sherwood de Lancie, Jr.** hè un attore americanu.

## Biugrafia

## Da vede dinò
* Listinu di l'attori americani
Acciarinu

L**'acciarinu** hè una piastra d'acciaghju usata per accende u focu, prima di l'invinzione di l'accindini.

## Struttura è usu
Cunsiste simpliciamente in una piccula piastra d'acciaghju timperatu, incù una superficia raspiosa, annantu à a quale era battuta a petra fucaia per ricavà ne e scintille incù e quale si pudia accende l*'esca* (per esempiu cutone imprignatu di nitratu di potassiu). Da a fiamma chì si pruducia si pudia accende un pizzatellu di legnu seccu è incun ellu accende dopu u focu in u camminu o u tabaccu in a pipa. A forma hè in generale allungata, à spessu à forma di fusu o di sbarretta, incù decurazione diverse sicondu u periodu storicu d'appartinenza.

## Storia

A fabricazione di l'acciarinu fù pussibule solu quandu a mitallurgia u permisse: ci vulia à dispone d'un acciaghju adattu è di l'abilità necessaria per rende lu bellu timperatu è quessa fù pussibule quandu e cunniscenze in a lavurazione di i metalli raghjunsenu un certu livellu: forse milla anni fà o forse ancu prima, podarse ghjà à l'epica di l'antica Roma. I primi accindini fubbenu invintati in a prima mità di l'Ottucentu, eppuru l'acciarinu fù sempre in usu per parechji anni. A cumplissità di l'operazione per l'accindera di u focu incù l'acciarinu è u fattu ch'ellì esistianu ghjà e fulminante ci pò dà un'idea di l'efficienza chì divianu avè quell'ultimi.

Prima di a comparsa di l'acciarinu s'usavanu sempre duie legni di differenti durezza energicamente strufinati inseme (di solitu per rutazione) è incù u calore pruduttu s'accindia primitive esche di varii tipi (di solitu vegetale secchi o pelu animale bellu asciuttu).

## In Corsica
L'acciarinu era adupratu à tempi antichi in Corsica per accende u focu: si battia a petra battifocu contr'à l'acciarinu è s'accindia cusì l'esca

L'acciarinu hè citatu in u *Dizziunariu [[lingua corsa|corsu]]-[[lingua francse|francese]]* di Matteiu Ceccaldi: *cù l'acciarinu ci vole a [[petra battifocu]] è l'[[esca]]*.

Hè ancu imprudatu l'acciarinu in qualchì sprissione corsa. Per esempiu: *fà batte l'acciarinu à qualchissia* (fà lu aspittà indarnu).

## Note


## Referenze
* Ceccaldi, Matteu. *Dizziunariu corsu-francese* - Dictionnaire corse-français. Edizione Klincksieck, 1974
* Ciavatti, Petru (dir. redazzione) Dizziunariu *U Muntese*, 1984, Albiana
* Simonpoli, ''E piante salvatiche - Cunniscenze è usi'', 1982, Parcu Naturale di Corsica

## Ligami esterni
http://www.archeologiasperimentale.it/acciarinu.htm

## Fonte
'Ss'articulu pruvene in parte da l'articulu currispundente di a wikipedia in talianu.
Anton Bastianu Lucciardi

**Anton' Bastianu Lucciardi** (1771-1860) hè statu un pueta è scrivanu corsu.

## Biugrafia

Anton' Bastianu Lucciardi nascì d'aprile in u 1771 in Santu Petru di Tenda. Era u figliolu di Dumenicu Maria Lucciardi è di Maria Rosa Castagno. Fù battizatu u 14 aprile di u 1771. Era cugnumatu "Prete Biasgiu" chì essendu ghjovanu, cunsigliatu da u ziu, u prete Paulu Maria Lucciardi, era distinatu à esse prete, ma rinunciò finalmente è scelse a vita civile. Per via di quessa, u cugnome li firmò tutta a so vita. Firmò catolicu è pritinu chì durente a so vita, assistia ogni ghjornu à a messa. Fù maestru di scola, nenzu a legge nant'à e scole di u 1833, è facia parte di A Cunfraterna Santa Croce di Santu Petru, essendu priore. 

Anton' Bastianu Lucciardi era l'arcibabbone di u pueta Ghjuvan Petru Lucciardi. In e so Note biografiche, scritte in u 1926 è publicate in a rivista U Fucone, Ghjuvan Petru Lucciardi ci discrive u so arcibabbone:

Anton' Bastianu Lucciardi morse u 14 di dicembre di u 1860, à l'età di nuvanta anni, in u so paese di Santu Petru di Tenda.

## Opari

Parechji di i testi d'Anton' Bastianu Lucciardi funu publicati in e riviste è in i ghjurnali cum'è L'Annu Corsu, L'Almanaccu di A Muvra o L'Almanacco del Pescatore di Chiaravalle.

### Puesia
* *Pè a Traversa (in [[Bastia]])*
* *Lamentu di Togliaccia*
* *À i Cantarini Vezzolesi*: cumprende 17 sistini.
* *A calunniatrice*
* *La vietola di prete Vincenzu*: cumposta da 19 sistini, publicata in L'Almanaccu di A Muvra per 1929.  
* *Lamentu sopra à a morte di u gallu di Vechjolu*: cumpostu da 22 ottave.
* *Lamentu sopr’a morte di u cane di Masgiolu *: cumprende 25 sistini. 
* *Lamentu di Custantinu, u cane di Peppinellu*: cumprende 21 sistini.
* *Voceru è Testamentu di Mamma Mozza*: cumpostu da 47 sistini.
* *Voceri è Canzone*: una racolta di e so puesie.

### Teatru
* *Mamma Sò*: una cummediola in un attu, publicata in L'Almanacco del Pescatore di Chiaravalle.

## Note


## Bibliugrafia
* Geniu Gherardi (2011) *[http://m3c.univ-corse.fr/omeka/files/original/bed65e04fd0ec32113519511ec582ceb.pdf I Lucciardi - Una famiglia corsa di pueti è di maestri di scola] *, Edizione Albiana
* Ghjuvan' Petru Lucciardi (1927), *Anton' Sebastianu Lucciardi dettu Prete Biasgiu (Note biografiche)*, U Fucone, rivista di litteratura è di studii corsi

## Da vede dinù
* Ghjuvan Petru Lucciardi
* Santu Petru di Tenda